Pedro Alonso, Nacho Fresneda i Marc Vigil presenten "El silencio del pantano" en el Festival de Cinema de Paterna
16/12/2019

# Pedro Alonso, Nacho Fresneda i Marc Vigil presenten "El silencio del pantano" en el Festival de Cinema de Paterna

[![Pedro Alonso, Nacho Fresneda i Marc Vigil presenten ](/images/noticias/2019/12/silencio-pantano-gr.jpg)](/images/noticias/2019/12/silencio-pantano-gr.jpg)

16.12.2019

La projecció tindrà lloc demà dimarts, 17 de desembre als cinemes Kinepolis València

Dins de la programació de presentacions de les pel·lícules espanyoles més importants de l'any del Festival de Cinema de Paterna, els cinemes Kinépolis acolliran demà dimarts, 17 de desembre la preestrena de "El silencio del pantano", la primera pel·lícula dirigida per Marc Vigil (El Ministerio del Tiempo) a partir de la novel·la homònima del valencià Juanjo Braulio.  
  
La projecció estarà presentada pel propi realitzador al costat dels protagonistes Pedro Alonso (La Casa de Papel) i Nacho Fresneda (El Ministerio del Tiempo).  
  
“Q” (Pedro Alonso) és periodista i un reconegut escriptor de novel·la negra. En la seua obra es relaten els crims d'un assassí en sèrie utilitzant com a teló de fons la corrupció política i la mesquinesa de l'ànima humana. La paradoxa és que els crims que tenen lloc en les seues novel·les no són tan ficticis com semblen.  
  
La pel·lícula, que arribarà a les pantalles l'1 de gener de 2020, és una producció de Zeta Cinema i El Silencio Produccions Cinematogràfiques AIE amb la participació d'RTVE, TV3, Netflix, CreaSGR i el suport de l'ICAA. La distribució nacional és a càrrec de Entertainment One.  
  
Mitjançant aquest cicle, Kinépolis i l'Ajuntament de Paterna pretenen consolidar la connexió entre València i els principals noms que integren el cinema espanyol a través de diferents preestrenes i presentacions especials.